秋葵

秋葵，又叫黃秋葵、咖啡黃葵，俗名羊角豆、潺茄，廣東話叫毛茄，係錦葵科秋葵屬嘅一年生草本植物，原產非洲埃塞俄比亞附近同亞洲熱帶地區。

名
英文叫okra，舊時寫ochar。

樣
植株一般有2米高。葉10～20cm長嘅掌形分裂品種，有5～7個裂片，個個都有硬毛。花直徑4～8cm，花瓣由白到黃，底有紅或紫斑點，生喺主枝嘅葉杈位。果係長形蒴果品種，一般5～6隻角，先端尖，有毛，入面有好多籽。

用途
秋葵嘅果喺煮熟之後，用嚟當菜食，甚至有利咽、通淋、下乳，調經嘅藥用功效，但有胃腸虛寒、消化功能唔好、成日肚疴啲人唔可以食太多。

秋葵屬
類:草本植物
類:藥用植物
菜